Γκύντερ Μ΄ του Σβάρτσμπουργκ

Ο Γκύντερ Μ΄, γερμ.: Günther XL, Count of Schwarzburg με το παρωνύμιο ο Πλούσιος ή με τα Μεγάλα Σαγόνια (31 Οκτωβρίου 1499 στο Ζόντερσχαουζεν - 10 Νοεμβρίου 1552 στο Γκέρεν) από τον Οίκο του Σβάρτσμπουργκ, ήταν κυβερνών κόμης του Σβάρτσμπουργκ.

 Βιογραφία 
Ήταν ο μεγαλύτερος γιος του Ερρίκου ΛΑ΄ κόμη του Σβάρτσμπουργκ-Μπλάνκενμπουργκ (1473-1526) και της πρώτης συζύγου του Μαγδαληνής του Χόνσταϊν (1480-1504). Οι γονείς τού πατέρα του ήταν ο Γκύντερ ΚΑ΄ (ΛΗ΄) τού Σβάρτσμπουργκ-Μπλάνκενμπουργκ (1450-1484) και η Αικατερίνη του Κβέρφουρτ (1452-1521). Με τον καιρό, ο Γκύντερ ένωσε όλες τις ιδιοκτησίες τού Σβάρτσμπουργκ σε ένα χέρι. Εισήγαγε τον Προτεσταντισμό στη χώρα του, και πολέμησε με την Προτεσταντική πλευρά ενάντια στον βασιλιά της Γερμανίας κατά τον Σμαλκαλδικό Πόλεμο. Ο Γκύντερ επωφελήθηκε σημαντικά από την πολιτική πτώση τού κλάδου τού Ερνέστου τού Οίκου των Βέττιν.

Σε φεουδαρχικά θέματα, ήρθε σε σύγκρουση με τον Ιωάννη-Φρειδερίκο Α ́ εκλέκτορα της Σαξονίας. Ο εκλέκτορας εισέβαλε στο Σβάρτσμπουργκ, και έκαψε την πόλη Ζόντερσχαουζεν. Ο Γκύντερ έπρεπε να φύγει, και ήταν σε θέση να επιστρέψει μόνο μετά τη μάχη του Μύλμπεργκ το 1547.

Για να αποδείξει τον συσσωρευμένο πλούτο και τη δύναμή του, κατέστρεψε σε μεγάλο βαθμό το υπάρχον κάστρο στο Ζόντερσχαουζεν το 1533, και έκτισε ένα νέο Αναγεννησιακό κάστρο στην περιοχή. Από αυτό το κάστρο είναι οι παλιές βόρειες, ανατολικές και νότιες πτέρυγες τού σημερινού ανακτόρου Ζόντερσχαουζεν.

Μετά το τέλος του, η κομητεία τού Σβάρτσμπουργκ διαιρέθηκε ανάμεσα στους τέσσερις γιους του. Έτσι έγινε ο πρόγονος των δύο κλάδων τού Οίκου τού Σβάρζμπουργκ, που επέζησαν μέχρι τον 20ο αι.: Σβάρτσμπουργκ-Ζόντερσχαουζεν και Σβάρτσμπουργκ-Ρούντολστατ.

 Οικογένεια 
Στις 29 Νοεμβρίου 1528, ο Γκύντερ Κ΄ νυμφεύτηκε την Ελισάβετ (απεβ. 14 Μαΐου 1572), κόρη τού Φίλιππου κόμη τού Ίζενμπουργκ-Μπύντινγκεν-Ρόνεμπουργκ. Είχαν τα ακόλουθα παιδιά:
 Γκύντερ ΜΑ΄ 1529-1583 ο Πολεμοχαρής, κόμης του Σβάρτσμπουργκ-Άρνστατ.
 Μαγδαληνή 1530-1565, παντρεύτηκε το 1552 με τον Ιωάννη-Αλβέρτο ΣΤ΄ του Μάνσφελντ-Άρνσταϊν.
 Αμαλία 1531-1542, απεβ. 11 ετών.
 Ιωάννης-Γκύντερ Α΄ (1532-1586), κόμης του Σβάρτσμπρουγκ-Ζόντερσχαουζεν.
 Γουλιέλμος Α΄ 1534-1597, κόμης του Σβάρτσμουργκ-Φράνκενχαουζεν.
 Φίλιππος 1536-1536, απεβ. νήπιο. 
 Αλβέρτος Ζ΄ 1537-1605, κόμης του Σβάρτσμπουργκ-Ρούντολστατ.
 Όθων-Ερρίκος (;) 1538-1539 ή Οτιλία(;).
 Σίβυλλα-Άννα 1540-1578, παντρεύτηκε το 1571 με τον Λουδοβίκο Γ΄ του Ίζενμπεργκ-Μπίρσταϊν-Μπύντινγκεν.
 Ελισάβετ 1541-1612, παντρεύτηκε το 1576 με τον Ιωάννη Ζ΄ κόμη του Όλντενμπουργκ.

Πρόγονοι

 Αναφορές 
 Horst Fleischer et al.: Die Grafen von Schwarzburg-Rudolstadt: Albrecht VII. bis Albert Anton, in: Kleine kulturgeschichtliche Reihe vol. 3, 2nd ed., Rudolstadt, 2004, ISBN 3-910013-40-6
 Friedrich Apfelstedt: Das Haus Kevernburg-Schwarzburg von seinem Ursprunge bis auf unsere Zeit, Arnstadt, 1890, ISBN 3-910132-29-4
 Johann Christian August Junghans: Geschichte der schwarzburgischen Regenten, Leipzig, 1821, Online
 Kurt Hermann: Die Erbteilungen im Hause Schwarzburg, Halle, 1919
 Dr. Kamill von Behr: Genealogie der in Europa regierenden Fürstenhäuser, Leipzig, 1870

Παραπομπές σε πηγές

Κατηγορία:Οίκος του Σβάρτσμπουργκ